Klaus Maria Brandauer

Klaus Georg Steng, nado en Bad Aussee o 22 de xuño de 1943, é un actor e director austríaco, coñecido como Klaus Maria Brandauer.

 Traxectoria 
Brandauer naceu como Klaus Georg Steng en Bad Aussee, Estiria, fillo de Maria Brandauer e Georg Steng (ou Stenj), funcionario civil. Posteriormente adoptou o nome da súa nai como parte do seu nome artístico.

Brandauer comezou a actuar sobre o escenario en 1962. Despois de traballar no teatro e na televisión do seu país, fixo o seu debut cinematográfico en inglés en 1972, en The Salzburg Connection. En 1975 participou na serie Derrick, no episodio 8 da segunda temporada, titulado "Pfandhaus". O seu premiado papel protagonista en Mephisto (1981), de István Szabó, interpretando un actor abstraído, iniciou a súa carreira internacional. Posteriormente volveu traballar con Szabó en Oberst Redl (1985).

Despois do seu papel en Mephisto, Brandauer apareceu como Maximillian Largo en Nunca digas endexamais (1983), un remake do filme de James Bond de 1965 Operación Trono. Roger Ebert dixo sobre a súa actuación: "Por unha banda, hai máis dun elemento humano na película, e vén de Klaus Maria Brandauer como Largo. Brandauer é un actor marabilloso, e escolle non interpretar o vilán como un clixé. En cambio, proporciona un certo encanto e conmovencia a Largo, e dado que Connery sempre foi un James Bond particularmente humano, esta vez as apostas emocionais son máis convincentes". Protagonizou Memorias de África (1985), xunto a Meryl Streep e Robert Redford. Brandauer foi candidato ao Óscar e gañou un Globo de Ouro pola súa actuación.

En 1987, foi o presidente do xurado do 37º Festival Internacional de Cinema de Berlín. En 1988 apareceu en Hanussen xunto a Erland Josephson e Ildikó Bánsági. Brandauer foi a escolla orixinal para Marko Ramius en The Hunt for Red October. Ese papel finalmente foi para Sean Connery, quen interpretara a James Bond Nunca digas endexamais. Coprotagonizou con Connery de novo The Russia House (1990). Outros papeis cinematográficos destacados foron en The Lightship (1986), Streets of Gold (1986), Burning Secret (1988), Cairo Branco (1991), Devenir Colette (1991), Introducing Dorothy Dandridge (1999, interpretando o director Otto Preminger) e Jedermanns Fest (2002). En 1989 participou na gran produción cinematográfica para o bicentenario da Revolución Francesa da canle de televisión francesa TF1, La Révolution française, no papel de Georges Danton.

O primeiro traballo de Brandauer como director de cinema foi en 1989 con Georg Elser - Einer aus Deutschland, onde interpretou tamén o papel principal. 

 Vida persoal 
A primeira esposa de Brandauer foi Karin Katharina Müller (14 de outubro de 1945 – 13 de novembro de 1992), directora e guionista austríaca de cinema e televisión. O matrimonio durou desde 1963 ata a morte dela en 1992, aos 47 anos, por mor dun cancro. Ambos eran adolescentes cando casaron en 1963. Tiveron un fillo, Christian. Brandauer casou con Natalie Krenn en 2007.

 Filmografía 
 Year Title Role Notes 1972  The Salzburg Connection  Johann Kronsteiner  1975   Derrick  Erich Forster  Serie de televisiónEpisodio: "Pfandhaus" 1979  Októberi vasárnap  Hoffmann  1981  Mephisto  Hendrik Höfgen  1983  007: Nunca digas endexamais  Maximilian Largo 1985  Oberst Redl  Alfred Redl  Quo Vadis?  Nerón  Miniserie The Lightship  Captain Miller  Memorias de África  Baron Bror Blixen   1986  Streets of Gold  Alek Neuman  1988  Hanussen  Erik Jan Hanussen  Burning Secret  Baron Alexander von Hauenstein  1989  Das Spinnennetz  Benjamin Lenz  Georg Elser - Einer aus Deutschland  Georg Elser  Tamén director La Révolution française  Georges Danton  Miniserie 1990  The Russia House  Dante 1991  Cairo Branco  Alex Larson  Devenir Colette  Henry Gauthier-Villars 1994  Felidae  Pascal/Claudandus  Voz Mario und der Zauberer  Cipolla  Tamén director 1998  Jeremiah  Rei Nabucodonosor  Telefilme1999  Rembrandt  Rembrandt  Introducing Dorothy Dandridge  Otto Preminger  Telefilme2000  Socorro, son un peixe  Joe  Voz (versión alemá) Dykaren  Orlov  2001  Vercingétorix: La légende du druide roi  Xulio César 2002  Jedermanns Fest  Jan Jedermann  Between Strangers  Alexander Bauer  2003EntrustedGregor Lämmle  Telefilme 2006Kronprinz Rudolfs letzte Liebe Emperador Francisco Xosé  Telefilme 2009  Tetro  Carlo Tetrocini  2011  Manipulation  Urs Rappold  2013  The Strange Case of Wilhelm Reich  Wilhelm Reich  2013  Die Auslöschung  Ernst Lemden  Telefilme 2020  Zárójelentés  S doktor 

 Notas 

 Véxase tamén 

Categoría:Nados en Estiria, Austria
Categoría:Nados en 1943
Categoría:Actores de Austria
Categoría:Actores de teatro de Austria
Categoría:Directores de cinema de Austria